钦定古今图书集成/明伦汇编/氏族典/第601卷 > 《廖用贤尚友录》 > 夏侯渊
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯渊

按《魏志夏侯渊传》：“渊字妙才，惇族弟也。太祖起兵，以
别部司马骑都尉从，迁陈留颍川太守。及与袁绍战
于官渡，行督军校尉。绍破，使督兖豫徐州军粮。时军
食少，渊传馈相继，军以复振。十七年，太祖还邺，以渊
行护军将军，屯长安，击梁兴于鄠，拔之，斩兴，封博昌
亭侯。枹罕，宋建乱，渊帅诸将讨拔之。太祖西征张鲁”，
鲁降，以渊行都护将军，督张郃、徐晃等平巴郡。太祖
还邺，留渊守汉中，即拜渊征西将军。三十三年，刘备
军阳平关，渊率诸将拒之，相守连年。二十四年正月，
为备所袭，渊遂战死，谥曰“愍侯。”